FI
15.5.2023
Euroopan unionin virallinen lehti
C 173/29
Latvian tasavalta on yksilöinyt kyseisen asetuksen 13 artiklan 1 kohdan nojalla ainakin viisi ensisijaista väylää (kasvien osalta puutarhaviljely, toissijainen leviäminen ja akvaariot sekä eläinten osalta toissijainen leviäminen ja karkaaminen suljetuista tiloista).
Latvian tasavalta on kuitenkin laatinut ja toimittanut komissiolle vain yhtä yksilöidyistä viidesta ensisijaisesta väylästä koskevan toimintasuunnitelman.
(1)
EUVL 2014, L 317, s. 35.
Kanne 24.3.2023 – Euroopan komissio v.
Italian tasavalta (Asia C-193/23) (2023/C 173/40) Oikeudenkäyntikieli: italia Asianosaiset Kantaja: Euroopan komissio (asiamiehet: C. Hermes ja G. Gattinara) Vastaaja: Italian tasavalta Vaatimukset Komissio vaatii unionin tuomioistuinta — toteamaan, että Italian tasavalta ei ole noudattanut haitallisten vieraslajien tuonnin ja leviämisen ennalta ehkäisemisestä ja hallinnasta 22.10.2014 annetun Euroopan parlamentin ja neuvoston asetuksen (EU) N:o 1143/2014 (1) 13 artiklan 2 ja 5 kohdan mukaisia velvoitteitaan, koska se ei ole laatinut, toteuttanut eikä toimittanut viipymättä komissiolle haitallisten vieraslajien ensisijaisia leviämisväyliä koskevaa yhtä toimintasuunnitelmaa tai toimintasuunnitelmien kokonaisuutta — velvoittamaan Italian tasavallan korvaamaan oikeudenkäyntikulut.
Oikeudelliset perusteet ja pääasialliset perustelut Komissio väittää ainoassa kanneperusteessaan, että Italian tasavalta ei ole noudattanut haitallisten vieraslajien tuonnin ja leviämisen ennalta ehkäisemisestä ja hallinnasta 22.10.2014 annetun Euroopan parlamentin ja neuvoston asetuksen (EU) N:o 1143/2014 13 artiklan 2 ja 5 kohdan mukaisia velvoitteitaan, koska se ei ole laatinut, toteuttanut eikä toimittanut viipymättä komissiolle haitallisten vieraslajien ensisijaisia leviämisväyliä koskevaa yhtä toimintasuunnitelmaa tai toimintasuunnitelmien kokonaisuutta.
Erityisesti se väittää, että vastaaja ei ollut perustellussa lausunnossa ilmoitetun määräajan päättymisajankohtana 9.4.2022 laatinut eikä toteuttanut kyseisen asetuksen 13 artiklan 2 kohdassa tarkoitettua haitallisten vieraslajien ensisijaisia leviämisväyliä koskevaa yhtä toimintasuunnitelmaa tai toimintasuunnitelmien kokonaisuutta eikä toimittanut kyseistä suunnitelmaa tai suunnitelmien kokonaisuutta viipymättä komissiolle kyseisen asetuksen 13 artiklan 5 kohdassa edellytetyllä tavalla.
(1)
EUVL 2014, L 317, s. 35.